16. februára 2015 sa v Bratislave uskutočnila konferencia s názvom Vekový manažment a Národný program aktívneho stretnutia, ktorej sa zúčastnili aj zástupcovia Aptet n. o. Na konferencii odzneli príspevky a pohľady k tejto problematike od predstaviteľov verejného, súkromného a v diskusii aj tretieho sektora zo Slovenska a Českej republiky. Celé znenie príspevkov si môžete prečítať TU
Záštitu nad podujatím prevzal minister ráce, sociálnych vecí a rodiny Slovenskej republiky a predseda Rady vlády pre práva seniorov Ján Richter.
Organizácia Aptet n.o. sa zapojila do spojenectva pre vekový manažment AGEMANAGEMENT.SK, ktorá si za svoj cieľ dala v plnej miere etablovať koncept age management-u na Slovensku.
Toto spojenectvo je v súlade s naším štatútom a je ďalším logickým krokom na ceste k systematickej zmene pohľadu na starobu a proces starnutia.
Sme presvedčení, že preseniorská edukácia a age management tvoria veľmi blízke koncepty, čo do cieľovej skupiny konkrétnej intervencie, ale aj použitých nástrojov na dosiahnutie preferovaného výsledku. Samotný age management je práve kľúčom k tomu, aby sa aj na Slovensku zamestnávatelia i štát postavili čelom k demografickým problém, s ktorými zápasí celá Európa a dokázali vyťažiť maximum z potenciálu starších zamestnancov. Toto využitie schopností zamestnancov pre prosperitu nielen konkrétneho podniku, ale aj celej spoločnosti však nemôže byť len jednostranné. Je nutné dôkladne poznať a analyzovať pracovné schopnosti zamestnancov a hľadať vhodné intervenčné nástroje, s ktorými dokážeme docieliť pozitívnu zmenu, resp. podporiť udržanie týchto pracovných schopností čo najdlhšie. Úlohou našej organizácie je v rámci tohto spojenectva zabezpečiť konkrétnu kvalifikovanú pomoc zamestnancom i zamestnávateľom aj v témach, ako je zosúladenie pracovného a osobného života a plánu odchodu do dôchodku.
Je pre nás veľkou cťou, že sme sa mohli stať súčasťou tohto výnimočné spojenectva a aj záväzkom, ktorý vyplýva zo sofistikovanosti celého konceptu age managementu.